ሙዚቃ ኣብ በርክሌይ ዘፅንዑ ሙላቱ፡ "ናብ ባዕልኻ ምምልካት ወይ ምርኣይ" ንዝብል ሓሳቦም መበገሲ ዝኾኖም ናይቲ ቤት ትምህርቲ መምህሮም ከምዝነበረ ይዛረቡ። እዚ መምህር፡ "ንባዕልኩም ኩኑ" ዝብል ማዕዳ ብተደጋጋሚ ይምዕዶም ከምዝነበረ ብምዝካር፡ ካብ ቤት ትምህርቲ ወፅዮም ኣብ ከተማ ኒውዮርክ ኣብ ዝነብርሉ እዋን እውን ብዛዕባ ኢትዮጵያ ምምርማሮም ቀፂሎም። "ኣብዞም ቅኒታት ተደሪኸ፡ ሕብሮምን መልክዖምን እንከይቀየርኩ፡ ብኸመይ ምስ ናይ ኣውሮጳውያን 12 ድምፅታት ኣወሃሂደ ሓድሽ ድምፂ ክፈጥር ከምዝኽእል ይመራመር ነይረ" ይብሉ ኣይተ ሙላቱ። ድሕሪ እዚ መፅናዕትን ምርምርን ድማ፡ ናይ ክልቲኡ ጥምረት ኢትዮ-ጃዝ ክፈጥር ክኢሉ። ነዚ ጥምረት ድማ፡ "ምፍንዳእ ቅኒታት" (ኢምፕሮቫይዜሽን) ኢሎም ይፅውዕዎ። ናብ ኢትዯጵያ ኣብ ዝምለሰሉ እውን ኩሉ ነገር ቀሊል ከምዘይነበረ ዝዛረቡ ሙላቱ ኣስታጥቄ፡ ካብ ሞንጎ ተዘክሮታቶም፡ ድርሰት ፀጋየ ገብረመድህን ንዝኾነ ተዋስኦ "ጴጥሮስ ያቺን ሰዓት" በገና፣ ፒያኖን ጊታርን ካልኦት መሳርሕታት ሙዚቃን ብምጥቃም ቅንብር ሰሪሖም። ኣብቲ እዋን ሙዚቃ ጥላሁን ገሰሰ" ኩሉን ማን ኳለሽ" ብጣዕሚ ህቡብ ሙዚቃ ዝነበረ እንትኸውን፡ ብዙሓት እዚ ሙዚቃ እዚ ንክጥቀሙ ዋላ እኳ ድልየቶም እንተነበረ፡ ናይ ባዕለይ ምውህሃድ እየ ዝፃወት ብምባል ሙላቱ ኣብ ሐሳቦም ፀኒዖም። ኣብ ኣምባሳደር ቲያትር ምድላዎም ኣቕሪቦም። "ኣብ ዝኾነ እዋን ኣይርስዖን፤ እቲ ዓይነት ሙዚቃ ናብ በገና እንትትቕየር እውን ብዙሓት ውረድ ኢሎምኒ። ውረድ፣ ውረድ ዝብል ድምፂ ዋላ እኳ እንተበርትዐ እንከይወዳእኹ ኣይወረድኩን" ዝብሉ ሙላቱ፡ "ኩሉ ግዘ ከም ዝዛረቦ፡ ኣብቲ ግዘ ተስፋ ቆሪፀ ሙዚቃ ምቁራፅ ምኸኣልኩ ነይረ፤ ምቅላስ ዝመስልዎ ነገር ግን የለን። እኳ ድኣስ እቲ ኣጋጣሚ ዝበለፀ ብርተዐን ህልኽን ኣስኒቑኒ። 'ተስፋ ኣይትቑረፁ፡ ኩሉ ግዘ ተቓለሱ፤ ሓድሽ ነገር ፍጠሩ' እናበልኩ እየ ንካልኦት ዝምዕድ" ይብሉ። ድሕሪ ዓመታት ኢትዮ-ጃዝ ኣብ ኢትዮጵያ ኣፍልጦን ሰዓብትን እናረኸበ እኳ እንተመፅአ፡ ሕዚ እውን እንተኾነ ልዕሊ ውሽጢ ዓዲ፡ ኣብ ኣውሮጳን ካልኦት ሃገራትን ከምዝኾነ ይገልፁ፡ ሙላቱ ኣስታጥቄ። ኢትዮ-ጃዝ ኣብ ጎደና ለውጢ ከምዝኾነ ዝዛረቡ ሙላቱ፡ ኣብ ውሽጢ ዓመታት ብዙሓት ስራሕቲ ምርምር ከምዝተወሰኾ ይሕብሩ። "ኣብዚ ሕዚ እዋን ኣብ ፈጠርቲ ሙዚቃን ተመራመርትን ተደሪኽና፡ መልክዕን ዲዛይንን ዘለውና መሳርሕታት ሙዚቃ እንከይለወጠ፡ ብኸመይ ሙዚቃ ዓለም ምፅዋት ይከኣል ዝብል እዩ" ብምባል ቀንዲ ዕላማ ኢትዮ-ጃዝ ገሊፆምልና። "ዋጦት፡ ሳይንቲስታት ሙዚቃ እዮም" ዝብሉ ሙላቱ ኣስታጥቄ፡ ዘለዉ መሳርሕታት ሙዚቃ ፈጢሮም ናብዚ እንተብፂሖም፡ ቀፃሊ ወለዶ ድማ ከመሓይሾ ከምዝግባእ የገንዝቡ። 'ዋጦት 'ናብ መበል 21 ክፍለ ዘመን ዝብል ካብ ዝሰርሕዎም ስራሕ ይፅርሑ። "እዞም ስራሕቲ እዚኦም ቀልልቲ ኣይኮኑን። ምስማዕን ምፍታውን ዝደልዩ ሰባት ይሓትት። ብውልቀ ሰብ ጥራሕ ዝስራሕ ኣይኮኑን" ይብሉ ሙላቱ። ካብ ምርምርን ስራሕቲ ሙዚቃን ብተወሳኺ፡ 'አፍሪካን ጃዝ ቪለጅ' ዝበሃል ቤት ትምህርቲ ሙዚቃ፣ መደብ ሬድዮ ዝነበሮም እንትኾኑ፡ ንመፅናዕቲ ናብ ሃርቫርድ ኣብ ዝኸድሉ እዋን ተቋሪፁ እኳ እንተነበረ፡ ኣብዚ ሕዚ እዋን፡ እዚ መደብ ሬድዮ ናብ ኣየር ተመሊሱ ኣሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
